[Resep] Slaai met rooi nierbone en mielies met 'n Meksikaanse geur | Maroela Media
[Resep] Slaai met rooi nierbone en mielies met 'n Meksikaanse geur
Paasnaweek is om die draai en is dikwels 'n tyd van samesyn en moontlik 'n tafel vol familie en vriende. Hierdie samesyn is vir my een van die lekkerste aspekte van 'n ete. Ek hoop vandag se resepte sal dit vir jou moontlik maak om die komende langnaweek soveel as moontlik saam te kan kuier, lekker te eet en steeds gesonde, geurige kos te kan voorsit.
Die slaairesep is beslis een van my groot gunstelinge, veral omdat ek dikwels probeer om tipiese "wit stysels" 'n bietjie te vermy en ander opsies ook op die tafel te sit. Hierdie een is altyd 'n wenner en baie lekker saam met braaivleis of geroosterde vis of hoender. Die tekstuur van die slaai en die Meksikaanse geure van komyn, koljanderblare en kruisement is 'n lekker verrassing as jy die eerste happie in jou mond sit.
Suid-Afrikaners is dol oor bak, so maak gerus hierdie heerlike wortelkoek vir die langnaweek. Die vrugte en speserye gee 'n natuurlike soet smaak en dus is minder suiker nodig. Dit het ook 'n baie lekker tekstuur.
Slaai met rooi nierbone en mielies met 'n Meksikaanse geur
Lewer 4 tot 6 porsies
15 ml (1 e) rooi wynasyn
1 x 410 g-blik of 250 ml (1 k) heelpit mielies, gedreineer
1 avokado, in blokkies gesny (opsioneel)
1 skyf feta, in blokkies gesny
'n groot handvol elk vars koljander- en kruisementblare
'n handvol pampoensade
Slaaisous: Klits al die slaaisousbestanddele saam en geur na smaak.
Slaai: Meng al die slaaibestanddele liggies deur in 'n groot slaaibak. Skep die helfte van die slaaisous oor, meng weer liggies deur en sit met die res van die slaaisous voor.
Resep van Pharma Dynamics
Lewer 12 tot 15 porsies
2,5 ml (½ t) koeksoda
5 ml (1 t) gemaalde wonderpeper
2,5 ml (½ t) gemaalde gemmer
150 ml sonneblom-olie
250 ml (1 k) lemoensap
500 ml (2 k) fyngerasperde wortels
125 ml (½ k) gerasperde pynappel
125 ml (½ k) rosyne of gedroogde rooibosbessies
125 ml (½ k) gekapte pekanneute of amandels
Voorverhit die oond tot 180 °C. Smeer 'n groot vorm-koekpan (soos 'n Bundt- of silikoonpan) liggies met botter en sif 'n baie dun lagie meel oral oor die binnekant van die pan.
Plaas die volkoringmeel in 'n mengbak en sif die res van die droë bestanddele bo-oor.
Klits die eiers en suiker vir 'n paar minute in 'n aparte groot mengbak tot lig en donsig. Voeg die olie, vanielje en lemoensap by en klits deeglik.
Vou die droë bestanddele deeglik met 'n groot lepel by die vloeistof in, sonder om te veel te roer. Roer die wortels, pynappel, bosbessies en neute versigtig by.
Skep die beslag in die voorbereide pan en bak vir 45 tot 50 minute of tot 'n toetspen skoon uitkom.
Laat effens afkoel en keer op 'n afkoelrakkie uit. Laat die koek heeltemal afkoel en sif versiersuiker bo-oor, indien verkies. Sny in skyfies en sit as nagereg of 'n soethappie voor.